Her er det nye seriesystemet for norsk fotball
Forbundsstyrets forslag om nytt seriesystem ble nedstemt, mens Troms' forslag gikk igjennom på fotballtinget. Det betyr følgende antall avdelinger på ulike nivåer - fra Tippeligaen til nivå fem: 1-1-2-6-24. – Dette får ingen effekt fra 2016, men fra 2017, sier visepresident Bjarne Berntsen til VG. Et forslag fra Lyn om å utsette gjennomføringen til 2018, ble nedstemt. En NFF-komité, ledet av Berntsen, har vurdert et nytt seriesystem. Opprinnelig var det snakk om å kunne ned antall klubber i tippeligaen til 14, men dette forslaget ble trukket. Både nivå én og to skal fortsatt ha 16 klubber. Les også: Drama under fotballtinget: NFF-topper beskyldes for å være illojale Komiteen kom derimot opp med et forslag om å endre 2. divisjon fra fire avdelinger til to nivåer. Disse skal ha henholdsvis to (32 lag) på nivå tre og seks avdelinger (84 lag) på nivå fire. Komiteen ønsket samtidig nivå fem med 18 avdelinger - 252 lag. Her skulle dagens 3. divisjonslag samt 140 lag fra dagens 4. divisjon inn. Les også: Sembs superlønn provoserer fotball-Norge. Fotballpyramiden i Norge skulle da se slik ut - fra nivå én til fem: 1-1-2-6-18. Men dette ble altså nedstemt til fordel for et forslag fra Troms Fotballkrets' Øyvind Alapnes. Det var en lang debatt der mange ville ha sitt å si. Vedtaket får denne konsekvensen: Dagens nivå tre: Avdelingsvinnerne i 2016 rykker opp, og erstattes i 2017 av fire nedrykkslag fra nivå to. Lag som ender på plassene to til syv i hver avdeling ender i 2017 i én av to regionale avdelinger på nivå tre.
Fotballtinget har bestemt et nytt seriesystem i fotball.